Ghid de utilizare VAIO Seria SVE1111

Activitate

# Adăugarea şi eliminarea de module de memorie

Dacă doriţi să creşteţi viteza computerului sau să îmbunătăţiţi performanţele atunci când executaţi mai multe programe simultan, creşteţi cantitatea de memorie prin instalarea de module opţionale de memorie.
Înainte să faceţi upgrade memoriei computerului, consultaţi Note cu privire la adăugarea şi la eliminarea modulelor de memorie.[Detalii]
Tipul de modul şi cantitatea de memorie instalată pe computerul dumneavoastră pot diferi în funcţie de model.

1. Opriţi computerul VAIO şi dispozitivele periferice, deconectaţi cablul de alimentare şi toate cablurile de conectare şi scoateţi acumulatorul.

1. Aşteptaţi până când computerul VAIO se răceşte.

Piesele interne ale computerului VAIO pot fi fierbinţi imediat după ce acesta este oprit. Aveţi grijă pentru a evita arsurile, atunci când manipulaţi computerul VAIO în această stare.

1. Puneţi o cârpă curată pe o suprafaţă dreaptă şi plană şi plasaţi computerul VAIO pe aceasta, aşa cum se arată mai jos. Scoateţi şuruburile cu o şurubelniţă în cruce pentru a deschide capacul compartimentului modulului de memorie.

Locaţiile şuruburilor sunt indicate de săgeţi în ilustraţia de mai jos.
La unele modele, sunt utilizate şuruburi captive pe capacul compartimentului modulului de memorie, iar acestea nu pot fi desfăcute de capac.

1. Atingeţi un obiect de metal exterior pentru a descărca electricitatea statică.

Nu atingeţi nicio piesă de metal din interiorul computerului VAIO.

1. Dacă nu există nicio fantă liberă, scoateţi modulul de memorie deja instalat. Trageţi clapetele în direcţia indicată de săgeţi pentru a scoate modulul înclinat (1), apoi trageţi modulul în afară, în direcţia indicată de săgeată (2).

1. Scoateţi noul modul de memorie din punga antistatică.

1. Ţineţi modulul de memorie de margine şi glisaţi-l în fanta modulului de memorie, cu terminalul de la capăt orientat în jos, aliniind în acelaşi timp crestătura de pe modul cu ieşitura mică din fantă.

1. Ţineţi modulul de memorie de margine şi împingeţi-l până se fixează cu un clic la locul său, după cum se arată în ilustraţie.

Clapetele de pe ambele părţi ale fantei blochează modulul, fixându-l. Nu atingeţi nicio componentă IC (componentele negre) de pe modulul de memorie.

1. Puneţi la loc capacul compartimentului modulului de memorie şi prindeţi-l cu şuruburile pe care le-aţi scos la pasul 3.

1. Instalaţi acumulatorul şi conectaţi toate cablurile de legătură şi perifericele pe care le-aţi îndepărtat la Pasul 1, apoi porniţi computerul.

1. Verificaţi dacă s-a modificat în mod corect cantitatea memoriei de sistem. [Detalii]

În cazul în care cantitatea indicată de memoriei de sistem este corectă, instalarea modulului de memorie a fost reuşită.
Subiect asociat
Note cu privire la adăugarea şi la eliminarea modulelor de memorie