Ghid de utilizare VAIO Seria SVE1111

Referinţă

# Utilizarea dispozitivului Touch Pad

Glisând cu degetul pe touch pad, puteţi muta indicatorul pe ecranul computerului.
Cu indicatorul plasat pe elementul sau obiectul dorit, apăsaţi pe zona butonului din stânga sau din dreapta pentru a executa diverse comenzi sau pentru a afişa meniuri.

1. Zonă buton stânga

1. Zonă buton dreapta

Sugestie

- Forma suportului tactil variază în funcţie de modelul achiziţionat.

### Pentru a face clic

Cu indicatorul plasat pe elementul sau obiectul dorit, apăsaţi o dată pe zona butonului din stânga.
În mod alternativ, loviţi o dată uşor pe touch pad.

### Pentru a face dublu clic

Cu indicatorul plasat pe elementul sau obiectul dorit, apăsaţi de două ori rapid pe zona butonului din stânga.
În mod alternativ, loviţi de două ori, rapid, pe touch pad.

### Pentru a face clic dreapta

Cu indicatorul plasat pe elementul sau obiectul dorit, apăsaţi o dată pe zona butonului din dreapta.
În funcţie de locaţia indicatorului, puteţi afişa diverse meniuri de comenzi rapide.

### Pentru a glisa

Cu indicatorul plasat pe elementul sau obiectul dorit, apăsaţi o dată pe zona butonului din stânga şi, în timp ce ţineţi apăsat pe zonă, glisaţi cu degetul pe touch pad.
În mod alternativ, loviţi de două ori, rapid, pe touch pad şi, la a doua lovitură, glisaţi cu degetul.

### Pentru a glisa şi a fixa

Glisaţi o pictogramă, precum un fişier, într-un folder, într-o fereastră sau pe pictograma unui software şi eliberaţi zona butonului din stânga.
În mod alternativ, apăsaţi de două ori, rapid, pe pictogramă şi, la a doua apăsare, glisaţi cu degetul în locaţia dorită şi ridicaţi degetul de pe touch pad.

### Pentru a defila

Glisaţi două degete în sus şi în jos pe touch pad pentru a defila pe verticală în fereastra activă.
Glisaţi două degete dintr-o parte în alta pe touch pad pentru a defila pe orizontală în fereastra activă.

### Pentru deplasare înapoi sau înainte fără a mişca indicatorul

Pe software-ul care acceptă funcţia înapoi/înainte, de exemplu un browser Web, aşezaţi trei degete pe touch pad şi glisaţi-le dintr-o parte în alta pentru a efectua operaţia de deplasare înapoi/înainte fără a mişca indicatorul.

### Pentru a mări sau a micşora

În anumite aplicaţii software, de exemplu un vizualizator de fotografii, utilizând două degete, realizaţi un gest de apropiere sau de îndepărtare a degetelor pe touch pad pentru a mări sau a micşora. Depărtaţi degetele pentru a mări sau apropiaţi-le pentru a micşora.

### Pentru a roti

În anumite aplicaţii software, de exemplu un vizualizator de fotografii, glisaţi două degete în cerc pe touch pad pentru a roti o imagine.
Glisaţi degetele în sens antiorar pentru a roti la stânga şi în sens orar pentru a roti la dreapta.
Notă

- Este posibil ca funcţia atingeri multiple (defilare, înapoi/înainte, mărire/micşorare, rotire) să nu funcţioneze, în funcţie de software-ul utilizat sau de setările pentru touch pad.

Sugestie

- Pentru informaţii detaliate despre cum să utilizaţi touch pad, faceţi clic pe (Start), Toate programele, apoi pe VAIO Control Center şi urmăriţi clipul video cu instrucţiuni din VAIO Control Center.

Subiect asociat
Activarea/dezactivarea dispozitivului Touch Pad
Dezactivarea funcţiei de lovire a dispozitivului touch pad
Activarea/dezactivarea funcţiei atingeri multiple